Incident periculos la Brăila: un tramvai a plecat fără vatman, care coborâse să schimbe macazul, iar ușile vehiculului s-au blocat
Un tramvai a pornit de pe loc fără vatman, joi, în municipiul Brăila, iar un echipaj de jandarmi a sărit în ajutorul vatmanului. Acesta coborâse pentru a schimba macazul, iar ușile s-au blocat. Unul dintre jandarmi și vatmanul au fugit pe lângă tramvai până când au reușit să deschidă ușile, relatează News.ro. Incidentul de la Brăila are loc la o zi după ce presa a relatat unul similar la Iași, unde un tramvai a plecat de pe loc, fără vatman la bord.